På grunn av manglende betaling fra plateselskapet til studioet måtte bandet ta en pause i innspillingen av albumet. Satyr og Frost klarte å skaffe tilveie penger til å fullføre innspillingen, dels ved å bruke egne sparepenger, dels ved å ta opp private lån. Da alle låtene var spilt inn reiste Satyr til Grieghallen i Bergen for å mikse albumet. Etter noen dager fant han ut at miksejobben kunne gjøres bedre i det studioet han kom fra, og reiste tilbake igjen.